**E L Ő T E R J E S Z T É S**

**Szombathely Megyei Jogú Város Közgyűlésének 2018. június 25-i ülésére**

**Javaslat a bárányhimlő elleni védőoltás támogatásával kapcsolatos döntés meghozatalára**

Szombathely Megyei Jogú Város Közgyűlése a 2017. október 26-i ülésén alkotta meg a bárányhimlő elleni védőoltás támogatásáról szóló 18/2017. (XI.7.) önkormányzati rendeletét, amely 2018. július 1. napján lép hatályba.

A rendelet 2. § (1) bekezdés a) - b) pontja értelmében az 1-2 év közötti szombathelyi állandó lakóhellyel rendelkező gyermekek bárányhimlő vírus elleni védőoltására kerülne sor.

Bejelentésre került, hogy a bárányhimlő elleni védőoltás **2019. január 1.** napjától felkerül az életkorhoz kötött, ingyenes védőoltások közé. Az oltást a gyermekeknek 15 és 18 hónapos korban fogják beadni.

Mivel a fenti, 2019. január 1. napjától hatályba lépő rendelkezés nagyrészt lefedi a Szombathely Megyei Jogú Város Önkormányzata által biztosított védőoltást, ezért Önkormányzatunk bárányhimlő vírus elleni védőoltás támogatásáról szóló rendeletének hatályba nem lépéséről szükséges rendelkezni.

A rendelet-tervezet az előterjesztés 1. számú, a hatásvizsgálati lap a 2. számú, az indokolás a 3. számú mellékletét képezi.

Kérem a Tisztelt Közgyűlést, hogy az előterjesztést megtárgyalni, és a rendeletet megalkotni szíveskedjék.

**Szombathely, 2018. június „ ”**

/: **Dr. Puskás Tivadar** :/